
PARLAMENTUL ROMÂNIEI

CAMERA DEPUTAŢILOR
	COMISIA PENTRU POLITICĂ
ECONOMICĂ, REFORMĂ ŞI PRIVATIZARE 
	
	Bucureşti,  02.02.2010
Nr. 21/333
PL-x 705


AVIZ

asupra proiectului de Lege pentru modificarea şi completarea 

Legii nr.571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu proiectul de Lege pentru modificarea şi completarea Legii nr.571/2003 privind Codul fiscal, trimis cu adresa nr. PL-x 705 din 16 decembrie 2009, înregistrată sub  nr. 21/333 din  17 decembrie 2009. 
Senatul, în calitate de primă Cameră sesizată, a adoptat iniţiativa legislativă în conformitate cu prevederile articolului 75 alineatul (2) teza a III-a din Constituţia României, republicată.
Conform prevederilor art. 75 din Constituţia României, republicată, şi  ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, Comisia a dezbătut iniţiativa legislativă menţionată mai sus, în şedinţa din  2 februarie 2010.

  Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ trimis cu adresa nr. 834 din 20 iulie 2009 şi punctul de vedere al Guvernului transmis cu adresa nr. 2227 din 31 august 2009 prin care nu susţine adoptarea acestei propuneri legislative.
  Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât aplicarea măsurii propuse la pct.1 ar avea un impact negativ asupra încasărilor bugetare aferente anului 2011.
  Pe de altă parte, referitor la pct. 2 al articolului unic, membrii Comisiei au constatat că, în condiţiile aplicării măsurii propuse, impactul asupra impozitului pe venit la nivelul anului 2011 ar fi negativ. 
Totodată, în Uniunea Europeană, doar câteva ţări au introdus impozitarea pensiilor de la un anumit plafon, majoritatea ţărilor adoptând un sistem de impozitare ce se adresează în mod egal salariaţilor şi pensionarilor.
Faţă de considerentele susmenţionate, membrii Comisiei pentru politică economică, reformă şi privatizare au hotărât, cu unanimitate de voturi,                       avizarea negativă a iniţiativei legislative.
  În raport cu obiectul şi conţinutul său, proiectul de lege face parte din categoria legilor ordinare.

